钦定古今图书集成/明伦汇编/官常典/第659卷 > 曲惠
## 钦定古今图书集成/明伦汇编/官常典/第659卷 > 曲惠

按《延平府志》：“惠字顺卿，真定人。至正间任尤溪尉。郡
守郑文瑞重其才，檄摄县事，旬日问决滞讼六十馀
件。黄巾寇压境，惠谓子师善曰：‘臣死忠，子死孝，大节
也。万一不幸，吾父子当阖门殉节’。”乃行保甲编伍法，
发常平赈民，劝巨室出粟赡兵，倡首拒贼，邑赖以全。
后承阃檄，率兵抵晋安，兵败死贼，闻者痛之。